title: Cadmio
text: O cadmio ye un elemento quimico de numero atomico 48 situato en o grupo 12 d'a tabla periodica d'os elementos. O suyo simbolo ye Cd. Ye un metal blanco azulenco, relativament poco abundant. Ye un d'os metals mas toxicos, encara que podría estar un elemento quimico esencial, necesario en muit chicotas cantidatz, pero ixo no ye guaire claro. Por un regular se troba en menas de sen y s'emplega mas que mas en pilas.
  
  Caracteristicas prencipals 
  O cadmio ye un metal blanco azulenco, dúctil y maleable. Se puet tallar facilment con un cutiello. En bells aspectos ye parellán a o sen.
  
  A toxicidat que presenta ye parellana a la d'o mercurio; posiblement s'enlaza a repuis de cisteína. A metalotioneína, una proteína de baixo peso molecular (6-10 kDa) y un gran contenito en repuis de cisteína (Cys), s'enlaza selectivament a o cadmio.
  
  O suyo estato d'oxidación mas común ye o +2. Puet presentar o estato d'oxidación +1, pero ye muit inestable.
  
  Aplicacions 
  
   Alto u baixo tres quatrenas partis d'o cadmio producito s'emplega en a fabricación de baterías, más que mas en as baterías de níquel-cadmio.
   Una parti important s'emplega en galvanoplastia (como recubrimient).
   Bellas sals s'emplegan como pigmentos. Por eixemplo, o sulfato de cadmio s'emplega como pigmento amariello.
   S'emplega en bellas aleyacions de baixo punto de fusión.
   A causa d'o suyo baixo coeficient de fricción y muit buena resistencia a la fatiga, se fa sevir en aleyacions ta coixinetz.
   Muitos tipos de soldaduras contienen iste metal.
   En barras de control en fisión nucleyar.
   Bells compuestos fosforescents de cadmio s'emplegan en televisions.
   Se fa servir en bells semiconductors.
   Bells compuestos de cadmio s'emplegan como estabilitzants de plasticos como o PVC.
  
  Referencias
  
  Se veiga tamién 
  
   Itai-itai.
  
  Elementos quimicos
  Metals de transición
  Verenos